ang pamahalaan sa ganang pahat kong pag aakala, ay hindi isang may laganap na paningin na nakikitat napaglalaanan ang lahat ng bagay, at kahit na maging gayon, ay hindi mangyayaring mamuhi, sapagkat naririyan ang pananampalataya na walang ginagawa kundi maghihingi sa dios na nakakikita at nakakikilala ng lahat ng bagay, at kayo man ay humihingi at humihiling ng maraming bagay sa mga hukuman ng pamahalaan ding iyan, at ni ang dios, ni ang pamahalaan hanggang sa ngayon ay hindi pa nagpapahalata ng kamuhian. nasa sa budhi ng lahat na ang pamahalaan, dahil sa siyay itinatag ng mga tao, ay nangangailangan ng tulong ng iba, nangangailangang ipakita at iparamdam sa kaniya ang katunayan ng mga bagay bagay.